*Projekts*

Jelgavas novada dome

**LĒMUMS**

Jelgavā

2024. gada Nr. \_\_\_\_\_\_

**Par dzīvokļa īpašuma nodošanu atsavināšanai par nosacīto cenu (Iecavas iela 7-8, Garoza, Salgales pag.)**

 Izskatot S. P. 2024. gada 5. aprīļa iesniegumu, reģ. Nr. JNP/3-19.1/24/222, par Jelgavas novada pašvaldībai piederošā dzīvokļa Iecavas ielā 7-8, Garozā, Salgales pagastā, Jelgavas novadā, atsavināšanu, konstatēts:

1. Jelgavas novada pašvaldībai pieder dzīvokļa īpašums ar kadastra numuru 54789000153, Iecavas ielā 7-8, Garozā, Salgales pagastā, Jelgavas novadā ar kopējo platību 70,2 m², reģistrēts Salgales pagasta zemesgrāmatas nodalījumā Nr. 248 8.
2. Dzīvojamās telpas īres līgums par dzīvokļa Iecavas ielā 7-8, Garozā, Salgales pagastā, Jelgavas novadā īri ar S. P. noslēgts 2024. gada 22. martā. Dzīvoklī ir deklarētas trīs personas un saskaņā ar 2024. gada 4. aprīļa Vienošanos, dzīvokļa īpašumu atsavinās S. P.
3. Iesniegtais atsavināšanas ierosinājums ir pienācīgi noformēts un tam ir pievienoti Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskas personas manta” 5. punktā noteiktie dokumenti, kā arī konstatēts, ka nepastāv 8. un 9. punktā noteiktie atsavināšanas nosacījumi.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 4. panta pirmo daļu un ceturtās daļas 5. punktu, 5. panta pirmo un piekto daļu, 8. panta otro, trešo, sesto, septīto daļu, 37. panta pirmās daļas 4. punktu, 45. panta trešo un ceturto daļu, Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskas personas manta” 5. punktu, 11.5. apakšpunktu, Jelgavas novada dome **nolemj**:

1. Noteikt, ka dzīvokļa īpašums Iecavas ielā 7-8, Garozā, Salgales pagastā, Jelgavas novadā, nav nepieciešams Jelgavas novada pašvaldības funkciju nodrošināšanai.
2. Nodot atsavināšanai par nosacīto cenu Jelgavas novada pašvaldībai piederošu dzīvokļa īpašumu Iecavas ielā 7-8, Garozā, Salgales pagastā, Jelgavas novadā, kadastra numurs 54789000153, kas sastāv no dzīvokļa Nr. 8 (telpu grupas kadastra apzīmējums 54780040277001008, kopējā platība 70,2 m2) un tam piekrītošajām kopīpašuma 662/13478 domājamām daļām no būves ar kadastra apzīmējumu 54780040277001 un zemes vienības ar kadastra apzīmējumu 54780040277.
3. Uzdot Jelgavas novada Īpašuma pārvaldei organizēt nekustamā īpašuma novērtēšanu.
4. Lēmumu nosūtīt adresātam.

Lēmumu var pārsūdzēt Administratīvajā rajona tiesā viena mēneša laikā no tā spēkā stāšanās dienas Administratīvā procesa likuma 188. panta pirmajā daļā un 189. panta pirmajā daļā noteiktajā kārtībā.

Domes priekšsēdētāja pienākumu izpildītāja I.Vītola

J.Gronska, 27824368